**Obavještenje o realizaciji akreditovanog programa obuke**

**„Topao dom za treće doba“**

Poštovani/e,

Obavještavamo vas da JU Dom starih „Podgorica“ realizuje akreditovani program obuke ***„Topao dom za treće doba“ 27. i 28. decembra 2021. godine*** u periodu od 9 do 17h. Obuka će se održati u prostorijama Zavoda za socijalnu i dječju zaštitu, Podljubović bb.

Program obuke namijenjen je stručnim radnicima koji rade u centrima za socijalni rad, posebno onim koji rade u službama za odrasle i stare ili na poslovima koji podrazumijevaju rad sa ovim korisnicima i vrše procjenu podobnosti potencijalnih pružalaca usluge porodičnog smještaja, te bi trebali da organizuju obuku pružalaca u cilju dobijanja licence. Obuka je takođe namijenjena zaposlenim iz socijalne inspekcije koji vrše inspekcijski nadzor kao i stručnim radnicima u domovima za stara lica.

Cilj programa obuke je sticanje i unaprjeđenje znanja i vještina stručnih radnika/ca u radu sa potencijalnim pružaocima usluge porodičnog smještaja.

Realizatorke obuke su socijalne radnice Dragana Pešić i Jana Radović.

Broj učesnika obuke je ograničen a troškove učešća polaznika na obuci snosiće Zavod za socijalnu i dječju zaštitu. Nakon prijave kandidati koji budu prihvaćeni za pohađanje obuke biće obaviješteni o tome.

Prijave slati najkasnije do 23. decembra do 12h, na e-mail socijalnasluzba.domstarihpg@usdz.me.

U prijavi je potrebno navesti ime i prezime, stručnu spremu i poslove koje obavlja, kao i naziv instuticije iz koje kandidat dolazi.

Za sve dodatne informacije možete se obratiti na gore navedeni e-mail ili broj telefona 067 747 771 (Dragana Pešić).

Srdačan pozdrav,

JU Dom starih “Podgorica”